พอดีไปหามา บอกว่าเป็นสปอตที่มีโอกาสทำให้เกิดช็อคโกแลตซีสต์ แล้วให้ยาปรับฮอร์โมนแบบ 22 เม็ดมาทาน 3 เดือน แต่ตอนที่หมดแผงแรกให้เว้น 8 วันแล้วเริ่มทานแผงที่สองวันที่ 9 ไม่ทราบว่ายาปรับฮอร์โมนมันคือยาคุมกำเนิดรึป่าวคะ แล้วการทานแบบเว้น 8 วันมีผลต่อการคุมกำเนิดมั้ยคะ หากมีเพศสัมพันธ์แบบไม่ได้ป้องกัน จะมีโอกาสตั้งครรภ์มั้ยคะ ขอบค่ะ
สวัสดีค่ะ ในกรณีนี้คงต้องดูชื่อยาและส่วนประกอบร่วมด้วย จึงจะทราบว่ายาปรับฮอร์โมนที่ให้มานั้นจะมีฤทธิ์ในการคุมกำเนิดหรือไม่ แต่โดยส่วนใหญ่แล้วยาที่ใช้ควบคุมอาการของช็อกโกแลตซีสต์ก็มักเป็นยาในกลุ่มยาคุมกำเนิดค่ะ โดยยาคุมกำเนิดจะมีทั้งแบบ 21 เม็ด และ 28 เม็ด โดยหากเป็นแบบ 21 เม็ด ก็คือจะเว้น 7 วันก่อนกินยาแผงต่อไป ในกรณีนี้แพทย์ให้กินฮอร์โมนเพิ่มมา 1 เม็ด จึงอาจมีการเว้นวันก่อนเริ่มแผงใหม่แตกต่างไป โดยการรักษานั้นแพทย์มักปรับตามความเหมาะสมของผู้ป่วยแต่ละคนค่ะ แนะนำปรึกษาแพทย์ที่ดูแลโดยตรงว่าการรับประทานยารักษาช็อกโกแลตซีสต์ในขณะนี้มีฤทธิ์คุมกำเนิดไปด้วยหรือไม่จะดีที่สุด